cyanic-selkie/wikianc huggingface dataset:
Groupe PSA
TPCA ja yhteistyö Toyotan kanssa
Vuonna 2001 PSA ja Toyota solmivat sopimuksen, jonka tuloksena syntyi yhteisyritys TPCA (Toyota Peugeot Citroën Automobile). TPCA valmistaa pieniä kaupunkiautoja Tšekin Kolínissa. Tämänhetkiset mallit ovat Peugeot 108, Citroën C1 ja Toyota Aygo. Viimeisimmäksi tähän PSA-yhteistyöhön on lisätty Peugeotin (Expert), Citroënin (Jumpy) ja Toyotan (Proace) yhteinen tavara-autojen yhteisyritys, jossa PSA valmistaa autot ja Toyota ostaa osan autoista omaan myyntiin. Autot valmistetaan Ranskassa.
Kesäjoki
Historia
Kesäjoen taajama on perustettu vuonna 1933. Vuoteen 1991 saakka sillä oli kaupunkimaisen taajaman status.
Liikenne, talous ja palvelut
Kunnan läpi kulkee Muurmannin rata sekä Pietarin ja Murmanskin välinen M18-valtatie, josta haarautuu osittain päällystetty tie Kesäjoelle. Taajamasta on linja-autoyhteydet Vienan Kemiin ja Petroskoihin. Rautatiellä on Kesäjoen (ven. Letni) ja Tunkuan (Tunguda) asemat sekä 730. kilometrin eli Krasnaja Gorkan pysäkki. Kunnan keskiosan halki kulkee Vienanmeren–Itämeren kanava, jolla on rahti- ja matkailijaliikennettä. Kevätjoella on huoltoasema.
Kingda Ka
Jonotusalue
Alun perin Kingda Kan jonotustilat olivat nykyistä suuremmat, ja ne osittain sijaitsivat vuoristoradan alapuolella. Vuodesta 2006 lähtien jonotustilat ovat kuitenkin olleet aikaisempaa pienemmät, sillä huvipuiston mukaan mahdollisen onnettomuuden tapahtuessa laitteen alla seisovat kävijät saattaisivat joutua hengenvaaralliseen tilanteeseen.
Kreeta Haapasalo soittaa kannelta talonpoikaistuvassa
Taustaa
Myös maalauksen taiteilija R. W. Ekman oli noita alkuperäisestä suomalaisuudesta kiinnostuneita henkilöitä. Ekman oli saanut koulutuksensa Tukholman taideakatemiassa, ja hänen tuotantoaan leimasi yleisestikin sammumaton kiinnostus Suomen kansan historiallisiin vaiheisiin ja kansanelämään. Kansanelämää kuvaavat maalaukset saivat myönteisen vastaanoton. Hän palasi pysyvästi Suomeen Italian- ja Ranskan-matkojensa jälkeen vuonna 1845 ja hän toimi seuraavana vuonna perustetun Turun piirustuskoulun opettajana kuolemaansa saakka. Toteuttamatta häneltä jäi suuri haaveensa Kalevalan kuvitus.
Panu Hämäri
Politiikka
Vuonna 2008 Hämäri valittiin Helsingin Kokoomusyrittäjien hallituksen jäseneksi ja yrittäjyysvaliokunnan puheenjohtajaksi. Vuonna 2013 Hämäri valittiin Helsingin Kokoomusyrittäjien puheenjohtajaksi. Hän on toiminut aktiivisena pienyrittäjien tukemisen lobbarina ja tuonut näyvästi esille yrittäjyyden haasteita.
Eurovision laulukilpailu 2020
Valintavaihe
Selite: Isäntäkaupunki Ehdokaskaupungit
1. semifinaali
Alankomaat, Italia ja Saksa olisivat äänestäneet tässä semifinaalissa.
Bijou Phillips
Phillips aloitti mallin uransa nuorella iällä ja esiintyi jo 13-vuotiaana Interview-lehden kannessa. Hän lopetti mallin uransa tilapäisesti 17-vuotiaana ja teki levytyssopimuksen Almos Recordsin kanssa. Vuonna 1999 Phillips julkaisi popalbumin I'd Rather Eat Glass. Hän on tällä hetkellä kokoamassa materiaalia tulevalle albumilleen.
Herkules (tähdistö)
Syvän taivaan kohteet
Messier 13 (NGC 6205) on näyttävä pallomainen tähtijoukko 2,5 astetta η Her-tähdestä etelään. Joukon tunnistaa helposti niin sanotusta "Mersun merkistä", Y-kirjaimen muotoinen pimeä sumu joukon keskiosissa. Joukko on meistä runsaan 25 000 valovuoden päässä ja sen koko on noin 145–165 valovuotta (lähteestä riippuen) joka vastaa taivaalla noin runsasta 20 kaariminuuttia. Tähtiä joukossa on 300 000. Vuonna 1974 Arecibon radio­tele­skoopilla lähetettiin yksinkertainen radio­viesti joukon suuntaan.
Toimintatutkimus
Interventio
Toimintatutkimuksessa interventiolla tarkoitetaan kohdeorganisaatiossa tehtävää muutosta, jolla pyritään avaamaan uusia näkökulmia organisaation toimintatapoihin. Interventiolla ei sinänsä siis välttämättä uskota saavutettavan esimerkiksi toiminnan tehostumista tai parantumista vaan tuloksena voi olla myös uusi tapa ajatella, jonka tehty muutos mahdollistaa purkaessaan tottumukseksi muodostuneita ajattelu- ja toimintamalleja.
Sosnavitsa
Maantiede ja asutus
Sosnavitsan kunnan pinta-ala on 7 330,65 neliökilometriä. Se rajoittuu pohjoisessa Kemin piirin Papinsaaren, Kemin ja Vääräkosken, lännessä Kalevalan piirin Jyskyjärven ja Borovoin sekä Mujejärven piirin Lietmajärven, lounaassa Rukajärven, etelässä Segežan piirin Mustakosken ja Belomorskin piirin Kesäjoen sekä kaakossa Belomorskin ja Suman kuntiin. Pinta-alasta valtaosa on metsää ja vesialueita.
Kunnan alueella virtaavat muun muassa Ala-Uikujoki, Ieljoki (ven. Idel), Kesäjoki (Letnjaja), Suikujoki ja Tungutjoki (Tunguda). Suurimpia järviä ovat Muujärvi (Mujezero), Suikujärvi, Tungutjärvi ja Voinkijärvi (Voingozero). Hyötykaivannaisiin kuuluvat molybdeeni, kulta, eri kivilajit, hiekka, sora ja turve. Kunnassa sijaitsee Sorokan rauhoitusalue.
Historia
Sosnavitsa on perustettu vuonna 1885. Se kuului Suikujärven kuntaan 1920-luvulle asti, jolloin se liitettiin Sorokan piiriin osana Uiunsaaren kyläneuvostoa. Vuonna 1926 Sosnavitsan kylässä oli 12 asukasta, jotka kaikki olivat karjalaisia.
Caricom
Jäsenvaltiot
Suluissa on liittymisvuosi. Caricomissa on yhteensä 15 jäsenmaata.
Hannibal
Toinen puunilaissota
Apuliassa Hannibal kohtasi roomalaisten häthätää muodostaman uuden armeijan. Hannibal ei uskonut tuoreista joukoista olevan hänelle vastusta, mutta roomalaisten komentaja Quintus Fabius Maximus Verrucosus liikanimeltään Cunctator ("Viivyttelijä", liikanimi monien mielestä liian varovaisesta sotilastaktiikasta) piti kiinni asemistaan kukkuloilla. Kun Fabiuksen provosointi taisteluun ei onnistunut, Hannibal suuntasi kohti Samniumia ja rikasta Campaniaa. Hannibal hävitti Campanian maaseutuja jopa raivokkaammin kuin Apuliassa osoittaen näin Rooman heikkouden, mutta Fabius ei edelleenkään lähtenyt taisteluun. Vuosi lähestyi loppuaan. Hannibal ei olisi halunnut talvehtia hävitetyillä Campanian tasangoilla, mutta Fabius oli tukkinut kaikki poistumistiet. Hannibal harhautti roomalaisia vartijoita karjalaumalla. Fabius olisi ollut iskuetäisyydellä, mutta epäillen väijytystä hän jatkoi varovaista linjaansa, tällä kertaa omaksi vahingokseen. Hannibal vietti talven Apulian tasangoilla, jonne roomalaiset eivät uskaltautuneet.
Toisen puunilaissodan päätös Afrikassa
thumb|Zaman taistelu. Kaiverrus, Cornelis Cort, 1567 Vuonna 203 eaa. Rooman sotapäällikkö Scipio oli hyökännyt Afrikkaan. Jotkut karthagolaiset poliitikot suunnittelivat aselepoa Rooman kanssa. Sodan kannattajat päättivät kutsua Hannibalin kotiin Italiasta. Hannibalin saapumisen myötä sodan kannattajat pääsivät uudelleen niskan päälle karthagolaisessa politiikassa. Hannibalin käyttöön annettiin hänen oman palkka-armeijansa lisäksi afrikkalaisia vahvistuksia. Vuonna 202 eaa. Hannibal tapasi Scipion neuvotteluissa, mutta, huolimatta molemminpuolisesta ihailusta, neuvottelut eivät edistyneet. Lopulta Scipio ja Hannibal kohtasivat toisensa Zaman taistelussa. Tällä kertaa tasaisen kamppailun jälkeen Rooman kokeneet joukot ottivat voiton Hannibalin suurelta osin kokemattomista joukoista. Karthagolaisten tappiot olivat merkittävät. Karthagon sotakone oli nyt lyöty lopullisesti ja heidän oli pakko antautua Roomalle.
Töölön kirkko
Töölön kirkko on arkkitehti Hilding Ekelundin suunnittelema, 1920-luvun klassismia edustava tiilinen kirkkorakennus Helsingin Taka-Töölön kaupunginosassa. Kirkon osoite on Topeliuksenkatu 4.
1,1′-bi-2-naftoli
Ominaisuudet ja valmistus
thumb|center|375px| S-BINOLin synteesi 2-naftolista [[kuparikloridin ja (+)-amfetamiinin katalysoimana]]
Harmonikkayhtye
thumb|350px|Freie Deutsche Jugendin harmonikansoittajia, muusikoita ja kuoro [[Saksan demokraattinen tasavalta|DDR:ssä 1951.]] Britanniassa aikansa eräänä aikansa suosituimmista ammattimaisista harmonikkayhtyeistä, Primo Scala and His Accordion Band levytti ja esiintyi ahkerasti 1930- ja 1940-luvuilla. Ohjelmisto koostui enimmäkseen tanssimusiikista ja ikivihreistä. Heidän vakavin kilpailijansa oli the London Piano-Accordion Band. Edmund Whitehouse kuvasi tuon ajan brittiläisiä harmonikkayhtyeitä aitoina tanssiorkestereina, jotka onnistuivat olemaan mukana ajan hengessä ja vastaamaan yksinkertaisen musiikkimaun vaatimuksiin. Harmonikka tarjosi uusia ääniulottuvuuksia, mutta oli samalla helposti liikuteltava soitin, toisin kuin esimerkiksi niin ikään suositut elokuvaurut.
Poliittisen viestinnän lisäksi harmonikkayhtyeitä tunnetaan myös uskonnollisten yhteisöjen piirissä. Esimerkiksi Pelastusarmeijan toiminnassa Britanniassa olivat hyvin yleisiä concertina-yhtyeet, joiden instrumenteissa olivat yleensä mustat palkeet. Pelastusarmeija julkaisi jopa oman harmonikansoiton oppikirjansa noin vuosina 1935-38 ja harmonikkaorkestereja pidettiin sanoman levittämisessä hyvin tärkeänä työvälineenä.
Mäntsälän suojeluskunta
Sisällissodan jälkeen
Moskovan välirauhan mukaisesti suojeluskunnat jouduttiin vuonna 1944 lakkauttamaan. Kokouksessaan 2. marraskuuta 1944 Mäntsälän suojeluskunta lahjoitti talonsa ja tonttinsa kahdelle urheiluseuralle, Veljelle ja Versolle. Seuraavana päivänä suojeluskunta lakkautettiin.
Katupoikia
Katupoikia on suomalaisen Problems?-yhtyeen debyyttialbumi. Sen julkaisi Johanna-levymerkki kesällä 1980 ja CD-versio lilmestyi vuonna 1989. Albumin B-puolen kappaleet ovat live-esityksiä Problemsin keikoilta Tavastialta ja Kill Citystä kesältä 1979.
Ketanseriini
Haittavaikutukset
Ketanseriinivoiteella ei ole ilmoitettu olevan haittavaikutuksia. Verta vuotavaan haavaan ketanseriinivoidetta ei tule käyttää, sillä se lisää verenvuotoa.
Toimintamekanismi
Ihmisissä ketanseriinin ääreisverenkiertoa paikallisesti parantavan ja verenpainetta koko kehon kattavasti laskevan vaikutuksen uskotaan johtuvan sen antagonismista 5-HT2A-serotoniinireseptorille ja adrenergisille α1-reseptoreille. Siten se estää serotoniinia ja adrenergisen järjestelmän välittäjäaineita supistamasta verisuonia reseptorivälitteisesti. Ketanseriinin uskotaan myös estävän verihiutaleiden kasautumista eli aggregaatiota 5-HT2A-reseptorivälitteisesti. Tämä estää verenkiertoa haittaavien pienten veritulppien eli mikrotrombien muodostumista hiussuonistoon.
Tutkimus
Ketanseriinia on tutkittu ihmisille sopivana verenpainelääkkeenä, ihmisten haavojen parantumista edistävänä aineena ja Raynaudin oireen hoitoon sopivana aineena. Ainakin jälkimmäisessä käyttötarkoituksessa sen teho on huono ja sillä on merkittäviä haittavaikutuksia.
Siikajärvi (Espoo ja Kirkkonummi)
pienoiskuva|Siikajärvi pienoiskuva|Siikajärvi Siikajärvi on kirkasvetinen ja humuspitoinen järvi läntisellä Uudellamaalla Espoon, Kirkkonummen ja Vihdin rajalla. Kolmen kunnan rajapyykki sijaitsee järven keskiosan pienellä saarella.
Maksamaa
Kunta oli kaksikielinen (vuoteen 2002 asti yksikielisesti ruotsinkielinen), ja enemmistönä hieman vajaat 90 prosenttia asukkaista puhui ruotsia ja noin 10 prosenttia suomea (31. joulukuuta 2005). Maksamaalta on matkaa Vaasaan noin 30 kilometriä ja Kokkolaan noin 100 kilometriä.
Maksamaan naapurikunnat olivat Mustasaari, Oravainen, Uusikaarlepyy, Vähäkyrö ja Vöyri. Maksamaalla sijaitsee tunnetun kirkonrakentajan Heikki Kuorikosken johdolla rakennettu puukirkko vuodelta 1824.
Nimen alkuperä
Nimi on seudulla liikkuneiden suomenkielisten erämiesten tai varhaisten suomalaisten asukkaiden antama. Sen lopussa on suurta saarta merkitsevä sana maa. Nimi on alkuaan tarkoittanut saarta, jonka eteläkärjessä nykyinen kirkonkylä sijaitsee. Myöhemmät ruotsinkieliset asukkaat ovat paikalle asetuttuaan ottaneet sen oman asutuksensa nimeksi. Nimen alussa lienee varsinkin karjalaisissa lähteissä esiintyvä henkilönnimi Maksima-, Maksi-, Maksa- ja Maksi-alkuisia paikannimiä on myös Pohjois-Pohjanmaalla, jonka vanhassa paikannimistössä näkyy selvä itäinen vaikutus. Ruotsinkielistä Maxmo-nimeä vastaava suomalaistettu nimiasu on ennen vakiintumistaan etsinyt muotoaan: Elias Lönnrotin sanakirjassa 1874-80 nimi on muodossa Maksamo, Ralf Saxénilla Maksanmaa (1897) ja Suomenmaa-kirjassa 1925 Maksamaa.
Darwin (ESA)
Darwin on Euroopan avaruusjärjestön (ESA) tiedeohjelman ehdotettu avaruuslento, jolla etsitään muiden tähtien Maan kaltaisia planeettoja. Avaruusalukset laukaistaan aikaisintaan vuonna 2015. Avaruuslento kuuluu ESAn Cosmic Vision 2015/2025 -ohjelmaan, joka hyväksyttiin toukokuussa 2005 Helsingissä järjestetyssä ESAn tiedeohjelmakomitean kokouksessa.
Georgian nimi
Kehitys
Varhaisin tunnettu teksti, jossa nimeä ”Sakartvelo” on käytetty, on Pseudo-Džuanšerin noin vuonna 800 laatima georgialainen kronikka. Seuraavan 200 vuoden aikana nimen käyttö muuttui niin, että se alkoi tarkoittaa kaikki georgialaiset alueet käsittävää kuningaskuntaa, joka syntyi Kartlin eli Iberian ja Apkhazetin eli Abasgian yhdistyessä kuningas Bagrat III:n hallintaan vuonna 1008. Nimeä alettiin käyttää yleisesti virallisissa yhteyksissä kuitenkin vasta 1200-luvun alussa.
Suomen kielessä
Hakusanan ”Grusia” kohdalla kerrotaan: ”Grusia, Georgian ven. nimi (oik. Gruzija) ks. Georgia.” ”Georgian kieli” viittaa kuitenkin hakusanaan ”Grusian kieli ja kirjallisuus”, jonka alla aihe käsitellään. Vuosina 1925–1928 ilmestyneessä Pienessä tietosanakirjassa päähakusana on ”Georgia”, mutta maalle annetaan myös vaihtoehtoinen nimi ”Grusia”:
Oleg Ivanov (jalkapalloilija, 1986)
Oleg Aleksandrovitš Ivanov (, s. 4. elokuuta 1986) on venäläinen jalkapalloilija, pelipaikaltaan keskikenttäpelaaja. Hän on pelannut vuodesta 2012 lähtien Terek Groznyin joukkueessa.
Sesleria autumnalis
Koristekasvina Sesleria autumnalis sopii maanpeitekasviksi täyteen auringon valoon tai puiden alle. Lajilla ei ole kasvatuksen kannalta merkittäviä tuhohyönteisiä tai kasvitauteja.
Aurora Borealis (jäänmurtaja)
Aluksen rakentamisesta on luovuttu liian suurten rakentamiskustannusten (800 miljoonaa euroa) vuoksi.
1483 Hakoila
1483 Hakoila on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Väisälän assistentin K. J. Hakoilan mukaan.
Saaristolaivasto
Viimeinen sotavuosi
Saaristolaivasto asettui puolustusasemiin Ruotsinsalmen lähettyville. Se voitti venäläiset Ruotsinsalmen II meritaistelussa. Tämä mahdollisti rauhan solmimisen.
Ränkimäen talomuseo
Museo on avoinna kesäisin ja tilauksesta. Sen toimintaa ylläpitää vapaaehtoisvoimin ja avustusten tuella Lapua-Seura.
Kuutamo, harjoitelma
Maalaus
Kuutamo-harjoitelma on yksi Churbergin iskevimmistä vimmaisen tunnetilan maalauksista. Kuutamoaihe toistui useissa düsseldorfilaisten taiteilijoiden teoksissa, mutta niissä ei usein nähty tällaista siveltimen paljautta ja kiihkoa. Churberg pyrki ilmaisussaan runolliseen ilmaisuun, joka kuitenkin poikkesi suoruudessaan ja rajuudessaan ajankohdan odotuksista. Maalauksen kohokohta on dramaattinen öinen taivas repaleisine pilvineen, kuun valoineen ja preussinsinisine läikkineen. Teoksesta aistii spontaanin kiihkeän maalaustapahtuman.
Public Broadcasting Service
Public Broadcasting Service (PBS) on yhdysvaltalainen julkisen palvelun televisioverkko. PBS perustettiin 3. marraskuuta 1969 ja sen verkko aloitti toimintansa 5. lokakuuta 1970, jolloin se korvasi National Educational Televisionin.
Rikoskonkurrenssi
Esimerkkejä
Kimurantimpana esimerkkinä voidaan pitää tilannetta, jossa arvioitava menettely täyttää sekä rattijuopumuksen että liikenneturvallisuuden vaarantamisen (RL 23:1 ja tieliikennelain 729/2018 [TLL] 17 §:n mukaisesti) tunnusmerkistöt. Rattijuopumussäännöksen kolmannessa momentissa on erikseen kriminalisoitu moottorikäyttöisen ajoneuvon kuljettaminen muun huumaavan aineen nauttimisen jälkeen siten, että kuljettajan kyky tehtävän vaatimiin suorituksiin on huonontunut. Liikenneturvallisuuden vaarantaminen kriminalisoi muun muassa tieliikennelain tahallisen tai huolimattoman rikkomisen tavalla, joka on omiaan aiheuttamaan vaaraa toisen turvallisuudelle. TLL 17 §:ssä kielletään ajoneuvon kuljettaminen henkilöltä, jolta ”…sairauden, vian, vamman, väsymyksen tai päihtymyksen vuoksi taikka muusta vastaavasta syystä puuttuu siihen tarvittavat edellytykset.” Molempia säännöksiä ei, mikäli menettely täyttää kumpaisenkin rikosnimikkeen tunnusmerkistöt vain mainituilta osin, tule soveltaa samaan menettelyyn. Uppsalan yliopiston rikosoikeuden professori Magnus Ulvängin mukaan tällaisissa tilanteissa on kyse tietoisesta (yli)sääntelystä.
Jan Pieterszoon Sweelinck
Jan Pieterszoon Sweelinckin tuotanto käsittää paljon laulumusiikkia ja yli 70 teosta kosketinsoittimelle. Hän sai mainetta myös opettajana. Hänen oppilaitaan olivat muiden muassa Michael Praetorius, Heinrich Scheidemann, Paul Siefert, Samuel Scheidt ja Gottfried Scheidt. Sweelinck kuoli Amsterdamissa.
High Voltage (vuoden 1975 albumi)
High Voltage on australialaisen AC/DC-yhtyeen vuonna 1975 ilmestynyt esikoisalbumi, joka julkaistiin Australiassa ja Uudessa-Seelannissa. Kuusi albumin kahdeksasta kappaleesta kirjoittivat Angus Young, Malcolm Young ja Bon Scott. Soul Stripper -kappaleen kirjoittivat Angus ja Malcolm Young. "Baby, Please Don't Go" on coverversio Joe Williamsilta.
Albumi äänitettiin syyskuussa 1974. Vuonna 1976 julkaistiin maailmanlaajuinen versio High Voltagesta, joka sisälsi vain kaksi kappaletta tästä Australian julkaisusta. Suurin osa kappaleista oli peräisin albumilta T.N.T.
Suomen Metodistikirkko
thumb|Tampereen metodistikirkko Lapintien varressa [[Jussinkylän kaupunginosassa.]] Suomen Metodistikirkko on Suomessa toimivien metodistiseurakuntien emäkirkko ja kristillinen rekisteröity uskonnollinen yhdyskunta. Kirkkoon kuuluu kymmenen seurakuntaa: Helsinki, Jokilaakso, Kuopio, Lahti, Lappeenranta, Oulu, Pori, Tampere, Turku ja Vuoksenlaakso. Jäseniä on yhteensä noin 1400.
Suomen ensimmäinen metodistiseurakunta perustettiin Vaasaan vuonna 1881 ja ensimmäinen suomenkielinen seurakunta Poriin vuonna 1887. Kirkko julkaisee Rauhan Sanomia -lehteä, joka on perustettu vuonna 1894.
Vilho Rantanen (toimittaja)
Vilho Ilmari Rantanen (6. huhtikuuta 1902 Ulvila – 30. heinäkuuta 1994 Pori) oli suomalainen toimittaja, joka työskenteli pitkään Porissa ilmestyvän sosialidemokraattisen Uuden Ajan päätoimittajana.
Planetaarinen ruokavalio
EAT-Lancet -komissio loi planetaarisen ruokavalion osana The Lancet -aikakauslehdessä tammikuussa 2019 julkaistua raporttia. Komission raportin tavoitteena on luoda ruokavalio, joka mahdollistaa terveellisen ravinnon tuottamisen 10 miljardille ihmiselle vuonna 2050 ympäristön kantokyvyn puitteissa. Raportin mukaan terveellisen ravinnon tuottaminen 10 miljardille ihmiselle vuonna 2050 on mahdollista. Muutoksen on kuitenkin oltava nopea, ja tavoitteen saavuttaminen edellyttää radikaalin ruokavalion muutoksen lisäksi ruokahävikin puolittamista ja tuotantotapojen kunnianhimoista kehittämistä. Raportissa annetaan suositukset ruokavalion koostumuksesta ja eri ruoka-aineiden vähimmäis- ja enimmäissaannista. Raportissa esitetty planetaarinen ruokavalio on hyvin kasvispainotteinen. Planetaarinen ruokavalio on esimerkiksi WWF:n ilmastoystävällisen ruokasuosituksen taustalla.
Tavoitteet
Planetaarisella ruokavaliolla on seuraavat tavoitteet:
Carcassonne: Kivikausi
Versiot ja lisäosat
Tutustu eri Carcassonne-versioihin peruspelin sivulla.
Héctor Lavoe
Lavoe sairastui masennukseen 1970-luvun viimeisinä vuosina käytettyään vuosia heroiinia ja muita huumeita. Hän lähestyi santeriapappia, joka kehotti häntä eristäytymään ulkomaailmasta. Lavoe noudatti neuvoa ja katkaisi kaikki yhteytensä läheisiin kahden kuukauden ajaksi. Hän teki toipumista, mutta menetti pian äitinsä ja teini-ikäisen poikansa Héctor Jr:n, joka kuoli ampumatapaturmassa vuonna 1987. Lavoe yritti 26. kesäkuuta 1988 itsemurhaa hyppäämällä yhdeksännessä kerroksessa sijainneen hotellihuoneen parvekkeelta Puerto Ricossa.
Lavoen viimeinen, epäonnistunut, julkinen esiintyminen tapahtui New Jerseyssä Fania All-Starsin kanssa vuonna 1990. Hän kuoli aidsin aiheuttamiin komplikaatioihin New Yorkissa vuonna 1993.
Onni Määttänen
Kun Määttänen täytti 10. helmikuuta 2008 100 vuotta, hänen syntymäpäiviään juhlittiin Pohjois-Karjalan Prikaatissa. Paikalla oli lähes 400 kutsuvierasta. Juhlapuheen pitänyt Itä-Suomen sotilasläänin komentaja kenraalimajuri Jukka Pennanen luonnehti Määttästä poikkeukselliseksi sotilaaksi ja ihmiseksi. Pennanen välitti myös Puolustusvoimain komentajan amiraali Juhani Kaskealan sekä puolustusministeri Jyri Häkämiehen tervehdyksen ja onnittelut Määttäselle.
Choplifter
Alkuperäiseen peliin on viitattu muun muassa Tom Clancyn teoksessa Punaisen lokakuun metsästys.
Martti Viitanen
Martti Juho Viitanen (5. tammikuuta 1913 Oulujoki – 22. tammikuuta 1980) oli suomalainen poliitikko, joka toimi Rafael Paasion 1. hallituksen sisäasiainministerinä 27. toukokuuta 1966 ja 30. marraskuuta 1967 välisen ajan sekä myöhemmin Paasion 2. hallituksessa 23. helmikuuta 1972 – 4. syyskuuta 1972. Puoluekannaltaan Viitanen oli sosiaalidemokraatti. Koulutukseltaan Viitanen oli oikeustieteen kandidaatti. Sotilasarvoltaan hän oli reservin kapteeni.
Viitanen jäi eläkkeelle Vaasan läänin maaherran virasta lokakuun alussa 1977.
Joutsen (tähdistö)
Tähtiä
Khii (χ) Cygni on pitkäjaksoinen muuttuva Mira-luokan tähti, joka kirkkaimmillaan näkyy paljain silmin (+4m-+5m) ja himmeimmillään karkaa monien pienten teleskooppienkin ulottumattomiin (+13m) noin 13 kuukauden jaksoissa.
Georg Muffat
Muffat syntyi Megèvessä, Savoijissa. Hänellä oli skottilaisia sukujuuria. Muffat opiskeli vuosina 1663–1669 Jean-Baptiste Lullyn johdolla. Sen jälkeen hän pääsi urkuriksi Molsheimiin ja Sélestatiin. Myöhemmin hän opiskeli lakia Ingolstadtissa ja asettui Wieniin. Hän ei kuitenkaan saanut Wienissä varsinaista työtä, minkä vuoksi hän siirtyi Prahaan ja myöhemmin Salzburgiin. Hän toimi siellä arkkipiispana kymmenen vuoden ajan. Vuodesta 1690 kuolemaansa hän toimi Kapellmeisterina Passaussa
Alouette
Alouette (ranskaa, ) on ranskalainen kansanlaulu, jonka sanat viittaavat metsästyssaaliina saadun leivosen kynimiseen. Siinä mielessä kyseessä lienee alun perin työlaulu. Laulua on laulettu lastenlauluna ympäri maailmaa. Sen on suomentanut ainakin nimimerkki R. R. R..
Laulun sanat ovat kutakuinkin yksinkertaiset:
Mutta myös edelliset osat säilyvät säkeistössä. Jatkoa seuraa:
Ajan hermo
Ajan hermo on suomalaisen Problems? -yhtyeen 9. studioalbumi. Se julkaistiin 4. syyskuuta 2006.
Clarium Capital Management
Clarium Capital Management on yhdysvaltalainen hedgerahasto, jonka päätoimipaikka on San Franciscossa, Kaliforniassa. Yrityksellä on sivutoimipaikka myös New Yorkissa. Clariumin perustaja Peter Thiel oli myös PayPalin perustajia, sekä ensimmäisiä Facebookiin sijoittaneita. Hänet arvioitiin vuonna 2008 377. rikkaimmaksi amerikkalaiseksi. Sittemmin hän on tipahtanut Forbes 400 -listalta.
Mégara
Mégaran kaupunki sijaitsee lähellä Saroninlahden rantaa noin 34 kilometriä länteen Ateenasta ja noin 37 kilometriä itään Kórinthoksesta. Kaupunki on perinyt sen paikalla sijainneen antiikin aikaisen Megaran kaupungin nimen. Mégaran kuntaan kuuluvat Korintin kannaksen koillisosa, Mégaran lisäksi muun muassa Néa Péramoksen kaupunki, sekä muun muassa saaret Makrónisos, Páchi eli Megálo Nisí ja Pacháki.
Tanka
Historia
Alun perin tanka on ollut waka-ruonouden alalaji, ja wakan muiden muotojen kadottua Heian-kauden lopussa waka on merkinnyt käytännössä tankaa. Itse sana tanka on uudempi termi, jonka japanilainen runoilija Masaoka Shiki on keksinyt 1800-luvulla halutessaan uudistaa Japanin runoutta.
Tekniikka
Perinteisesti tanka jakautuu kahteen lauseeseen – joko 3/2 (Tämä muoto on mitä ilmeisimmin maailmalla käytetyin. Myöhemmin ensimmäisestä osasta, jota nimitetään hokkuksi, kehkeytyi uusi runomuoto nimeltään haiku):
Fort Kaministiquia
Matkat pidemmälle länteen ja varsinkin vesireitin etsiminen Tyynellemerelle saivat alkunsa, kun Pierre La Vérendryestä tuli linnoituksen komentaja vuonna 1728. Hän aloitti oman tutkimusretkensä vuonna 1731. Vérendryen alaiset rakensivat useita pienempiä linnoituksia tukikohdiksi vesireittien varsille, Fort Rougen, Forts La Reinen, Bourbonin, Dauphinin ja Paskoyacin. Fort Kaministiquia säilyi kuitenkin tärkeänä tukikohtana monelle länteen suuntautuvalle tutkimusmatkalle.
Al-Bussayyahin taistelu
Tausta
Irakin miehitettyä Kuwaitin maan puolustusstrategia perustui virheelliselle olettamukselle siitä, että sen vastaisella koalitiolla ei ollut logistiikkaan ja suunnistamiseen liittyviä kykyjä hyökätä Irakin länsiosien aavikon halki. Tulevan hyökkäyksen odotettiin saapuvan joko suoraan Saudi-Arabiata Etelä-Kuwaitiin tai Kuwaitin Irakin vastaisen länsirajan muodostavan Wadi al-Batin läpi. Irakin puolustuslinja ulottui näin vain noin 150 kilometriä Wadi al-Batista länteen. Koalition suunnitelman mukaan Irakia harhautettaisiin hyökkäämällä sen pääasiallisia puolustuksia vastaan Kuwaitissa, mutta koalition joukkojen pääosa hyökkäisi samalla Länsi-Irakin aavikon läpi, jonka ylitettyään niiden tuli tuhota Irakin selustaansa sijoittamat tasavaltalaiskaartin osastot ja piirittää Kuwaitiin sijoitetut joukot. Hyökkäävän pääjoukon tiellä oli Bussayyahin pikkukaupunki, joka toimi Irakin armeijan logistisena tukikohtana, sekä irakilaisen 26. jalkaväendivisioonan esikuntana.
Taistelu
26. helmikuuta Bussayyahin puolustuksia alettiin pehmittää tykistöllä. Amerikkalaiset ampuivat 1 500 laukausta ja 350 rakettia kaupunkia vastaan. Puolustajiin kuuluneet irakilaiset erikoisjoukot tekivät kuitenkin sitkeää vastarintaa. Griffith päätti olla odottamatta kaupungin kukistumista ja jatkoi joukkoineen etenemistä kohti tasavaltalaiskaartin asemia syvemmällä Irakissa. Bussayyahia vastaan jätettiin pienempi joukko ja kaupunki vallattiin lopulta vielä samana päivänä.
Vasara (täsmennyssivu)
Vasara voi tarkoittaa ainakin seuraavia asioita:
Fentiatsiini
Fentiatsiini syntetisoitiin jo 1800-luvulla. Fentiatsiinia käytettiin alun perin kemikaalien stabiliointiaineena, mitä myöhemmin käytettiin myös matolääkkeenä ja hyönteismyrkkynä 1930-luvulla haittaeläinten hermosoluja salpaavan vaikutuksen takia. Aineella ei ollut ihmisen hermosoluille merkittävää vaikutusta. Antihistamiineihin kuuluva fentiatsiinijohdos prometatsiini syntetisoitiin 1940-luvulla, ja sen todettiin aiheuttavan rottakokeissa rottien kyvyttömyyden selviytyä köysikiipeämistestistä. Promatsiinia käytettiin apuaineena eetterinukutuksen yhteydessä hidastamaan ja tasaamaan aivojen palautumista nukutuksesta. Aine on sedatiivinen eli hermostoa lamaava, mutta sillä ei ole mainittavia vaikutuksia psyykkisiin tiloihin.
I Am Your God
I Am Your God on vuonna 2018 perustettu suomalainen melodista death metalia esittävä yhtye. Musiikillisiksi vaikuttajikseen yhtyeen jäsenet ovat nimenneet muun muassa Ville Laihialan, Bullet for My Valentinen sekä In Flamesin.
Jousimies
Jousimiehen tähdistön kohteita
Tähdistön alueella sijaitsevat Messierin kohteet M8 (Laguunisumu), M17 (Omegasumu), M18, M20 (Trifidsumu), M21, M22, M23, M24 (Jousimiehen tähtipilvi), M25, M28, M54, M55, M69, M70 ja M75. Linnunradan keskuksen suunnassa sijaitsee radiosäteilijä Sagittarius A jonka sisässä on tiiviimpi Sagittarius A* (lue: Sagittarius A tähti), musta aukko, jonka ympärillä on kuuma kaasukiekko.
Daniel Carcillo
Seuraura
300px|thumb|right|Daniel Carcillo [[Philadelphia Flyersin paidassa tappelussa Boston Bruinsin Shawn Thorntonia vastaan NHL Winter Classicissa kaudella 2009–2010.]] Carcillo pelasi varsin hyvän junioriuran OHL:ssä. Hän aloitti siellä Sarnia Stingin riveissä kaudella 2002–2003, jolloin Carcillo teki 68 runkosarjaottelussa tehot 29+37=66. Hän voitti tulokkaiden maalipörssin ja valittiin kauden päätteeksi tulokkaiden tähdistökentälliseen. Carcillo keräsi myös 157 jäähyminuuttia, joilla hän voitti Stingin sisäisen jäähypörssin. Pittsburgh Penguins varasi Carcillon kolmannella kierroksella 73. pelaajana NHL:n varaustilaisuudessa 2003. Kaudella 2003–2004 hän ja John Hecimovic olivat Stingin toiseksi parhaita maalintekijöitä Daniel Siscan jälkeen. Kesken viimeisen OHL-kautensa 2004–2005 Carcillo siirtyi Mississauga Ice Dogsiin.
Carcillon varsinainen NHL-tulokaskausi 2007–2008 toi 57 runkosarjaottelussa tehot 13+11=24. Hän onnistui tekemään myös NHL-uransa ensimmäisen kypärätempun 4. huhtikuuta 2008. Carcillo keräsi runkosarjassa jopa 324 jäähyminuuttia, joilla hän voitti koko NHL:n jäähypörssin. Carcillo pelasi kaudestaan myös viisi AHL-ottelua Coyotesin farmijoukkue San Antonio Rampagessa. Hän voitti 254 minuutillaan NHL:n jäähypörssin myös kaudella 2008–2009, jolloin Carcillo kaupattiin siirtotakarajalla Philadelphia Flyersiin vaihdossa Scottie Upshalliin ja toisen kierroksen varausvuoroon kesälle 2011. Kaudella 2009–2010 hän sijoittui 207 minuutillaan runkosarjan jäähypörssissä neljänneksi. Carcillo myös tappeli ensimmäistä kertaa historiassa ulkoilmaottelu NHL Winter Classicissa, kun vastassa oli Boston Bruinsin Shawn Thornton. Carcillo eteni Flyersin kanssa aina Stanley Cup -finaaleihin saakka, jotka vei kuitenkin Chicago Blackhawks otteluvoitoin 4–2. Heinäkuussa 2010 Carcillo teki vuoden mittaisen jatkosopimuksen Flyersin kanssa.
Heinäkuussa 2013 Carcillo siirtyi Los Angeles Kingsiin, joka antoi Blackhawksille vaihdossa kuudennen kierroksen varausvuoron NHL:n varaustilaisuudessa 2015. Tammikuussa 2014, kesken kauden 2013–2014, hän siirtyi New York Rangersiin, joka antoi Kingsille vaihdossa seitsemännen kierroksen varausvuoron NHL:n varaustilaisuudessa 2014. Rangers eteni keväällä 2014 Stanley Cup -finaaleihin, mutta hävisi mestaruuden juuri Kingsille otteluvoitoin 1–4. Toukokuussa 2014, Montreal Canadiensia vastaan pelatun konferenssifinaalisarjan ollessa kesken, Carcillo sai pelikieltoa lyötyään kyynärpäällä linjatuomari Scott Driscollia. Pelikiellon pituus oli aluksi kymmenen ottelua, mutta se lyhennettiin kuuden ottelun mittaiseksi. Lokakuussa 2014 Carcillo palasi Chicago Blackhawksiin yksivuotisella, 550 000 dollarin arvoisella sopimuksella. Sitä ennen hän oli ollut kuukauden ajan try out -pelaajana Pittsburgh Penguinsin harjoitusleirillä. Tammikuussa 2015 Carcillo sai kuuden ottelun mittaisen ottelukiellon taklattuaan poikittaisella mailalla Winnipeg Jetsin Mathieu Perreaultia.
Tackyn kapina
Tausta
Euroopan valtioiden siirtomaissa orjien afrikkalaisiin uskontoihin suhtauduttiin usein peläten. Orjien saatettiin esimerkiksi uskoa pystyvän myrkyttämään isäntänsä taikavoimin. Merkittävin uhka oli kuitenkin uskonnon mahdollinen käyttö kapinoiden lietsonnassa.
Agora Center
Industrial IT – tutkimus
Industrial IT -hankkeissa tutkitaan ja kehitetään informaatio- ja viestintäteknologian hyödyntämistä maailmanlaajuisesti verkottuvassa teollisuudessa ja tuetaan informaatioteknologiaa hyödyntäviä yrityksiä tulevaisuuden haasteiden kohtaamisessa. Liiketoiminnan painopisteen siirtyminen yhä enemmän tuotteista palveluihin vaatii uusia ihmiskeskeisempiä tietoteknologiaratkaisuja. Tavoitteena on kansainvälisestä tutkimusyhteistyöstä nousevien innovaatioiden kehittäminen sekä uuden teknologian siirtäminen yritysmaailmaan. Vahvuusalueina ovat tieteellinen laskenta ja optimointi sekä niihin perustuvat ratkaisut yritysten tuotesuunnittelun, tuotannon ja logistiikan tueksi. Teknologisten sovellusten ohella hankkeissa korostuvat inhimillisten resurssien ja kilpailukyvyn kehittäminen sekä ihmisen rooli teknologian hyödyntäjänä. Yhteistyöosapuolena on myös julkisen sektorin organisaatioita.
Service Sciences Laboratory
Service science on monitieteinen tieteenala, joka pyrkii yhdistämään tietoa eri aloilta parantaakseen palvelutoimintaa, suorituskykyä ja teollisuuden ja julkisen sektorin innovaatioita. Pohjimmiltaan se edustaa teknologian sulautumista ihmisen käyttäytymisen ja ajattelun ymmärtämiseen, kuin myös liiketoiminnan prosesseja ja organisoimista. Suuri osa Service Science laboratoriossa tehdystä tutkimuksesta koskee ihmisten terveyden edistämistä ja hyvinvointia monitieteisin ja yhteistyöllisin lähestymistavoin.
Human Technology -verkkolehti
Human Technology: An Interdisciplinary Journal on Humans in ICT Environments oli Agora Centerin kansainvälinen tieteellinen verkkolehti, joka tarkasteli ihmisen ja teknologian väliseen vuorovaikutukseen liittyviä ajankohtaisia kysymyksiä ja haasteita. Agora Centerin lakkautuksen jälkeen lehden julkaisijaksi tuli Jyväskylän yliopiston Avoimen tiedon keskus. Lehti on vapaasti käytettävissä kaikille verkossa, korostaen Open Access kustannuksen periaatteita.
Silja Syrjälä
Silja Syrjälä (s. 28. kesäkuuta 1998 Ilmajoki) on suomalainen pesäpalloilija, joka edustaa Superpesiksessä pelaavaa Seinäjoen Maila-Jusseja. Kaudella 2015 alkaneella Superpesisurallaan Syrjälä on edustanut myös Kankaanpään Mailaa ja Lapuan Virkiää. 25.7 2018 mennessä Syrjälä on pelannut Superpesiksen runkosarjassa 70 ottelua, joissa on lyönyt kolme kunnaria ja 38 tavallista juoksua, tuonut 54 juoksua ja kerännyt 261 kärkilyöntiä. Yhdeksässä pudotuspeliottelussa hän on tuonut kuusi juoksua ja kerännyt 22 kärkilyöntiä. Kaudeksi 2020 Syrjälä siirtyi Virkiästä takaisin Seinäjoen Maila-Jussien joukkueeseen.
Myös hänen kaksossisarensa Sanni Syrjälä pelaa Superpesistä.
Törkeä veropetos
2) rikos tehdään erityisen suunnitelmallisesti
Homotsygootti
Itsesiittoinen lisääntymistapa (esimerkiksi monilla kasveilla) johtaa korkeaan tai lähes täydelliseen samaperintäisyyteen. Samoin sukusiittoisuuden muut muodot lisäävät samaperintäisten osuutta.
Tähänastisen elämäni kirjaimet
Tähänastisen elämäni kirjaimet on kirjailija Erno Paasilinnan muistelmakirja vuodelta 1996. Paasilinna kertoo siinä Paasilinnan lahjakkaan veljessarjan tarinan, kuinka köyhän perheen äiti kasvattaa lapsensa aikuisiksi.
1398 Donnera
1398 Donnera on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty tähtitieteilijä Anders Donnerin mukaan.
Donneran likimääräinen läpimitta on 39 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Tapio Määttä
Tapio Einari Määttä (s. 2. marraskuuta 1965 Kuusamo) on suomalainen ympäristöoikeuden professori ja Itä-Suomen yliopiston oikeustieteiden laitoksen johtaja. Määttä toimii Itä-Suomen yliopiston akateemisena rehtorina vuoden 2020 alusta lähtien.
Daniel Cohn-Bendit
Opiskelijajohtaja ja radikaali
Vietnamin sodan vastaisessa kongressissa Berliinissä 1968 hän tutustui länsisaksalaisen ulkoparlamentaarisen opposition aktivistiin, Rudi Dutschkeen. Muutamia viikkoja myöhemmin Dutschkeen kohdistunut murhayritys oli Cohn-Benditille syy saattaa ranskalaiset opiskelijat liikekannalle.
Cohn-Bendit asettui Frankfurt am Mainiin, jossa hän tutustui nopeasti ns. Sponti-liikkeeseen, joka piti massojen spontaania toimintaa historian vallankumouksellisena elementtinä. Nykyään toinen tunnettu piirin edustaja on Cohn-Benditin ohella Saksan ulkoministeri (1998–2005) Joschka Fischer, jonka kanssa hän myös asui samassa asuinyhteisössä. Fischerin tavoin Cohn-Bendit osallistui myös "Vallankumouksellinen taistelu" (Revolutionärer Kampf) -ryhmän toimintaan. Yhdessä pyrkivät edesauttamaan vallankumouksen syntyä toimimalla suurkonsernien kuten Hoechst tai Opel työläisinä valistaakseen ja mobilisoidakseen heitä toimintaan.
Adobe FrameMaker
Nimensä mukaisesti FrameMakerin tärkeimpiä ominaisuuksia ovat kehykset, jotka voivat sisältää joko tekstiä tai kuvia.
The Dead Boys
Perustaminen ja 1970-luku
New Yorkissa The Dead Boys keräsi pian huomiota skandaalimaisilla lavaesiintymisillään. Säädytön elehtiminen ja kiroilu kuuluivat aina ohjelmaan. Yhtye soitti usein legendaarisella rock-klubilla CBGB's, ja vuonna 1977 se julkaisi debyyttialbuminsa Young, Loud and Snotty. Kappaletta ”Sonic Reducer” pidetään usein yhtenä punkgenren suurimmista klassikoista.
A Matter of Life and Death
Tuottaja Kevin Shirley työskenteli kolmannen kerran Iron Maidenin studioalbumin parissa. Yhtyeen jäsenet aloittivat kappaleiden kirjoittamisen vuoden 2005 loppupuolella ja saivat ne valmiiksi joulun aikoihin, jolloin yhtye siirtyi työstämään albumia Lontoossa sijaitsevalle Sarm West -studiolle.
Kappaleiden taustoja ja sanoitukset
Gersin ja Harrisin tekemä päätösraita "The Legacy" on "käsittämättömiin mittoihin nouseva" kappale. Kappale on sota-aiheinen ja osittain hyvin rauhallinen.
Kriitikoiden arviot
Findance.comin kriitikon Olli Riihimäen mielestä albumia vaivasi kappaleiden pituus. Hän sanoi kolmen lyhyimmän raidan toimivan parhaiten. Noise.fi-verkkosivun Alex Machine sanoi albumin olevan "livemäinen". Hän kehui albumin kitaristeja Adrian Smithiä ja Janick Gersiä. Hänen mukaansa Bruce Dickinsonin ääni ei ole yhtä hyvä kuin noin 20 vuotta sitten. Yhteenvetona hän sanoi albumin olevan "tyypillistä [Iron] Maidenia".
Marttila
Historiaa
Ensimmäiset kirjalliset maininnat Marttilasta ovat vuodelta 1409. vasen|pienoiskuva|324x324px|Kartta Marttilan kirkkopitäjästä eronneista kunnista. Marttilan pitäjän raja korostettu punaisella. Historiantutkija Aulis Ojan mukaan Marttila on vanhoja Uskelan seurakunnasta syntyneitä kirkkopitäjiä ; esimerkiksi Mäntsälän kylään rakennettiin kirkko 1300-luvulla. Tällöin elettiin vielä katolista aikaa. Mäntsälän kirkko ehti olla paikallaan Paimionjoen varrella 1400-luvun lopulle, jolloin se valui maan­vyörymän mukana jokeen. Paikalla on joessa suvanto, jonka nimenä on ”Kellolampi” – siihen kerrotaan upotetun kirkonkellot piiloon vainoojia. Kellolammen keskellä oli ennen saari, joka nyttemmin on kasvanut kiinni rantaan ja erottuu niemenä.
Uskonnolliset yhteisöt
Muita luterilaisia kirkkokuntia edustaa Suomen vapaan evankelisluterilaisen seurakuntaliiton Marttilan vapaa evankelisluterilainen seurakunta.
HcM
HCM on tamperelainen jääkiekkojoukkue, joka pelasi Suomi-sarjassa kaudet 2004–2008. Tämän jälkeen se luopui sarjapaikastaan kaudeksi 2008–2009. Seura on perustettu vuonna 2003 ja sen alkuperäinen nimi oli Hc Montreal, koska joukkueella oli varustesopimus Montreal Sportsin jääkiekkovalmistuksen kanssa. Joukkue pelasi kotiottelunsa Tesoman jäähallissa. Ensimmäisellä kaudellaan Suomi-sarjassa 2004–2005 se selvisi välieriin saakka, mutta joutui taipumaan SHT:lle. Kaudella 2005–2006 joukkue ei selviytynyt pudotuspeleihin jäätyään Etelälohkon kuudenneksi. Myöskään kaudella 2006–2007 ei pudotuspelipaikkaa irronnut vaan seura jäi oman lohkonsa viidenneksi kerättyään 33 pistettä.
HMS Chatham (1911)
HMS Chatham oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa.
Palvelus
Alus lainattiin vuonna 1920 Uuden-Seelannin laivastolle ja se myytiin romutettavaksi 13. heinäkuuta 1926 Wardille Pembrokeen.
Maksim Gorki (1938)
Palvelus
Kesäkuussa 1941 Saksan hyökättyä Neuvostoliittoon Maksim Gorki oli Daugavgrīvassa. Aluksen ensimmäisenä tehtävänä oli suojata Suomenlahden suun miinanlaskuoperaatioita. Tällaisella matkalla suojausosasto ajoi 23. kesäkuuta suoraan miinakenttään, jolloin yksi hävittäjä upposi ja toinen vaurioitui. Maksim Gorkin keula tuhoutui, mutta se kykeni menemään omin voimin Vormsiin ja edelleen Tallinnan kautta Leningradiin telakalle korjattavaksi.
Mellilä
Kylät
Mellilän asemanseudun taajamassa on 442 asukasta (31.12.2016).
Ukemi
Ukemilla on keskeinen rooli myös aikidossa.
Pekka Hyysalo
Marraskuussa 2009 Hyysalo sijoittui neljänneksi King of Style -kisassa Tukholman Olympiastadionilla. Kausi jatkui Euroopassa ja Yhdysvalloissa AST Winter Dew Tour -kiertueella ja huipentui maaliskuussa 2010, kun Pekka Hyysalo voitti Andorrassa Total Fight Masters of Freestyle -kisan. Vain pari viikkoa myöhemmin huhtikuussa 2010 Hyysalo voitti slopestylen SM-kultaa. SM-kisojen jälkeen Hyysalo suuntasi Åreen Jon Olsson Invitational -kisaan (JOI). Menestyksekkään kauden ansiosta Hyysalo nousi AFP:n (Association of Freeskiing Professionals) rankingissa maailman listalla Big Airissa sijalle 11. Kilpailukauden lomassa Pekka Hyysalo kirjoitti ylioppilaaksi Rukan Alppilukiosta (Kuusamon lukio).
Uran jälkeen
Hyysalolta ilmestyi helmikuussa 2017 Tammen kustantamana kirja Fight Back – Toinen mahdollisuus.. Lokakuussa 2020 samalta kustantajalta ilmestyi Vastuun FightBack.
Star Ocean: Integrity and Faithlessness
Vastaanotto
Peli on saanut GameSpotin arvostelussa arvosanaksi 5/10.
Felix Zenger
Beatboxaus
Vuonna 2010 Zenger esiintyi Pori Jazz -festivaaleilla N.E.R.D:in Pharrell Williamsin kutsuttua hänet yllättäen lavalle kesken yhtyeen esiintymisen. Williams kertoi yleisölle nähneensä Zengerin YouTube-videoita ja vaikuttuneensa tämän taidoista.
Kataja (täsmennyssivu)
Sukunimi
Kataja on seuraavien suomalaisten henkilöiden nimi:
PSA
PSA tarkoittaa seuraavia asioita:
Ruotsit
Ruotsit on vanha kansallisuusnimitys. Suomessa sekä suomen läntisissä lähisukukielissä, kuten virossa ja vatjassa, ruotsi-sanalla viitataan ruotsalaisiin. Sen sijaan itäisissä lähisukukielissä, kuten karjalassa ja lyydissä, sanalla ja sen johdoksilla viitataan yleensä suomalaiseen tai luterilaiseen henkilöön, harvemmin ruotsalaiseen. Karjalassa ja lyydissä sanan arvellaan olevan suomalainen lainasana.
Raine Koskimaa
Koskimaa on väitellyt vuonna 2000 aiheenaan digitaalinen kirjallisuus Digital literature, from text to hypertext and beyond. Koskimaa edustaa uutta kirjallisuudentutkijasukupolvea: "Eskelinen ja Koskimaa edustavat sukupolvea, joka osaa suhtautua luontevasti teoreettisesti sofistikoituneisiin kirjallisuuskäsityksiin, jotka ovat hitaasti rantautuneet Suomeen."
Laukkuryssä
Historia
Venäjän Karjalasta Suomeen suuntautuneen kulkukaupan juuret ulottuivat kauas Ruotsin vallan ajalle ja jopa esihistorialliseen aikaan. Ruotsin viranomaiset yrittivät puuttua siihen 1600-luvulta alkaen väittäen sitä salakuljetukseksi. Toiminnan kulta-aikaa oli autonomian aika, jolloin Suomen suuriruhtinaskunta ja Venäjän Karjala kuuluivat yhdessä Venäjän valtakuntaan. Tänä aikana kulkukauppiaiden keskukseksi muodostui Vuokkiniemi. ”Laukkuryssillä” oli varsinkin Itä-Suomen maaseudulla merkittävä rooli erilaisten tavaroiden toimittajina ennen kuin maakauppojen perustaminen sallittiin vuonna 1859.
”Laukkuryssien” toiminta oli pitkään periaatteessa laitonta, sillä vuoden 1879 elinkeinoasetuksen mukaan muilla kuin Suomen suuriruhtinaskunnan alamaisilla ei ollut oikeutta harjoittaa kulkukauppaa Suomessa. Käytännössä toimintaan ei juuri puututtu, vaikka suomalaiset kauppiaat ja erityisesti kaupunkien porvarit painostivat usein viranomaisia toiminnan kitkemiseksi.
Kulkukaupan taloudellinen kannattavuus väheni 1800-luvun lopulta lähtien maakauppojen perustamisen vuoksi. Venäjän puolelta tulevien kulkukauppiaiden toiminta loppui Suomen itsenäistyttyä ja rajojen sulkeutuessa. Maahan 1920-luvulla pakolaisina saapuneet karjalaisperäiset kulkukauppiaat kiertelivät maaseuduilla toiseen maailmansotaan asti. 1900-luvulle tultaessa useat ”laukkuryssät” alkoivat perustaa oikeita kauppoja sisätiloihin, mutta kulkukauppiaita kierteli maaseudulla aina 1950-luvulle saakka.
Artur Axmann
Axmann liittyi Hitler-Jugendiin vuonna 1928. Hän eteni neljässä vuodessa johtavaan asemaan ja Saksan kansallissosialistisen työväenpuolueen valtaannousun jälkeen 1933 Axmann nimettiin valtakunnan nuorisojohdon sosiaaliasioiden toimiston johtajaksi. Elokuussa 1940 hänet nimettiin valtakunnan nuorisojohtajaksi Baldur von Schirachin tilalle. Vuonna 1941 hän palveli itärintamalla, jossa hän haavoittui vakavasti ja menetti kätensä.
Keith Haring
Näyttelyitä Suomessa
Ensimmäisen kerran Haringin töitä oli Suomessa näytteillä Galerie Kaj Forsblomissa vuonna 1987. Haringin toinen Suomen näyttely oli Amos Andersonin taidemuseossa vuonna 2000.
Kesällä 2021 on Tampere-talossa yli sadan museolaatuisen Keith Haringin tekemän julisteen näyttely.
Kykladinen kulttuuri
Kykladisen kulttuurin kehitys
Pronssikauden katsotaan alkaneen alueella noin 3200 eaa., mihin sijoitetaan myös kykladisen kulttuurin varhaisimman vaiheen eli varhaiskykladisen kauden alku. Kulttuuri säilyi kuitenkin käytännössä pitkään edelleen kuparikautisena, ja varsinaisen pronssin käyttö alkoi vasta noin 2300 eaa. Kykladinen kulttuuri oli Egeanmeren pronssikautisista kulttuureista varhaisin. Kulttuuri jaetaan kolmeen kauteen muiden Egeanmeren kulttuurien tavoin. Varhaiskykladinen kausi käsittää noin vuodet 3200–2100 eaa., keskikykladinen kausi noin vuodet 2100–1700 eaa. ja myöhäiskykladinen kausi noin vuodet 1700–1050 eaa.
Varhaiskykladisen kauden lopulla noin 2500–2200 eaa. vaikutti Kastrín kulttuurina tunnettu paikalliskulttuuri, joka on saanut nimensä samannimisestä löytöpaikasta Sýroksella. Kulttuurin löytöpaikkoihin kuuluvat myös muun muassa Markianí Amorgóksella ja Agía Eiríni Kéalla sekä Lefkantí ja Mánika Euboialla saakka. Samalla kaudella noin 2300 eaa. Mílokselle syntyi Fylakopín asutus, joka oli varhainen suurikokoinen ja kaupunkimainen keskus. Fylakopí kukoisti edelleen keskikykladisella kaudella ja säilyi asuttuna kykladisen kulttuurin lopulle saakka. Sen mukaan on nimetty Fylakopín paikalliskulttuurit (I ja II), joiden löytöpaikkoihin kuuluu myös muun muassa Páros. Purjealusten käyttö alkoi noin 2300 eaa., mikä helpotti merenkulkua ja kaupankäyntiä. Noin ajalla 2200–1700 eaa. jo mainittujen saarten lisäksi muun muassa Thíra, Tínos, Despotikó, Sífnos, Kýthnos ja Kéa olivat kukoistavan saaristokulttuurin asuinpaikkoja. Kykladisen kulttuurin siirtokunnat levisivät koko itäiselle välimerelle.
Kykladinen kulttuuri toimi monin tavoin välittäjänä Anatolian, Kreetan ja Manner-Kreikan alueiden välillä. Kulttuuri vaikutti minolaiseen kulttuuriin, joka alkoi kehittyi huippuunsa kykladista kulttuuria myöhemmin noin 2500–2000 eaa. Keskikykladisella kaudella noin 2000 eaa. alkaen minolaisen kulttuurin vaikutus oli Kykladeilla vahvempi, ja minolainen ja kykladinen kulttuuri sulautuivat saaristossa käytännössä yhteen. Vuoden 2000 eaa. paikkeilla Mílokselta vietiin edelleen obsidiaania; Párokselta, Náxokselta, Tínokselta ja Sýrokselta marmoria; ja Sífnokselta kuparia Egyptiin ja Lähi-itään. Myöhäiskykladisella kaudella kykladinen kulttuuri sulautui osaksi mykeneläistä kulttuuria.
Make
Toimiakseen make tarvitsee sääntötiedoston, jossa kuvataan halutut tiedostot sekä niiden riippuvuudet muista tiedostoista ja kerrotaan, miten mikäkin tiedosto kuuluu käsitellä. Oletuksena make etsii näitä sääntöjä Makefile-nimisestä tiedostosta. Makefile-tiedoston rakenteelle on POSIX-määrittely, mutta historiallisesti on ollut eri versioita sekä uudelleensuunniteltuja vaihtoehtoja samasta konseptista.
Balla Koné
Balla Koné (1. heinäkuuta 1920 Bougouni – 16. joulukuuta 1985 Bamako) oli malilainen sotilas, jota pidetään maan santarmilaitoksen perustajana.
Velkomustuomio
Velkomustuomio oikeudessa
Velkomusasia tulee käräjäoikeudessa vireille kantajan haastehakemuksella, usein perintätoimiston laatimana. Viranomaiset, haastemies tai viime kädessä poliisi, toimittavat haasteen tiedoksi vastaajalle eli velalliselle. Velallisella on mahdollisuus antaa oikeudelle vastaus asiassa 14 päivän kuluessa. Jos hänellä ei ole mahdollisuutta maksaa velkaansa eikä hän halua lausua asiasta oikeudelle mitään, hänen ei tarvitse tehdä mitään.
Darius Kasparaitis
Kasparaitiksen unelma MM-kisoista Liettuan väreissä toteutui hänen kuuluessa maansa joukkueeseen Kaunasin Žalgiris Arenassa käytävässä 1. divisioonan B-lohkon turnauksessa huhtikuussa 2018.
Ruoholahden yhteissuoja
Tunnelin käyttö lopetettiin vuonna 1993, kun Alkon toiminta Salmisaaressa lakkasi. Nykyisin tunneli toimii väestönsuojana.
Sprite-grafiikka
Sprite-grafiikka on etenkin vanhemmissa tietokonepeleissä käytetty tietokonegrafiikan menetelmä, joka perustuu pieniin bittikarttagrafiikkana toteutettuihin osittain läpinäkyviin kuvahahmoihin, spriteihin. Spriteillä on tyypillisesti toteutettu kaikenlaiset pelikentän liikkuvat hahmot, kun taas pelikenttä itse on toteutettu muilla menetelmillä.
Jiang Yuyuan
Jiang Yuyuan (, s. 1. marraskuuta 1991 Liuzhou, Guangxi) on kiinalainen telinevoimistelija, olympiavoittaja ja Aasian kisojen kultamitalisti.
Raholan koulu
Raholan koulu on vuonna 1956 toimintansa aloittanut koulu Länsi-Tampereella Metsäkylänkadulla. Raholan koulussa on yleisopetusta vuosiluokilla 1–6 sekä erityisopetusta vuosiluokilla 1–9. Jääkiekkoilijat Patrik Laine ja Oskari Laaksonen ovat käyneet Raholan koulun.
Palestiina (alue)
Alueen poliittinen tilanne on epävakaa. Palestiinasta puhuttaessa pitää erottaa toisistaan maantieteellinen Palestiinan alue, palestiinalais­hallinnon alue ja Palestiinan arabiväestö, palestiinalaiset, joista osa elää maanpaossa naapurimaissa.